Here is a page extracted from Wikipedia that may contain CSS, HTML, and a lot of unformatted text.

Title: لحسن اللول
Content: الحسن اللول بن محمد، تولد عام 1836 ف تادلة و توفا عام 1894، هو سلطان لي حكم المغريب ما بين 1873 و 1894 من بعدما خلف باه محمد الرابع. هو حتا لواليد ديال 3 سلاطين للي حكمو لمغريب هوما عبد العزيز و عبد الحفيظ و يوسف بن الحسن.

الحكم ديالو 
فترة لحكم ديالو كانت فترة لي لأطماع لؤروپية زادت على لمغريب و كانت فرانسا و بريطانيا تيفكرو يفرضو الحماية على لمغريب كيما دارو ف مصر و تونس. لكن هاد الفكرة لقات معارضة من دول ؤروپية خرة بخال ألمانيا و سپانيا. ف عام 1880 ف لعهد ديالو غادي يكون مؤتمر مدريد لي غادي تشارك فيه 12 دولة ؤروپية و لمغريب. هاد لمؤتمر غادي يأكد علا ستقلال لمغريب و لكن غادي يعطي متيازات كبيرة لؤروپيين. ف مثلا لؤروپيين و لمحميين غادي يتعفاو من عدد من الضرائب الحاجة لي غادي تخوي خزينة الدولة. لحسن اللول غادي يدير حتا واحد سياسة ديال التقشف باش ميضطرش يتسلف من لؤروپيين و لكن النتيجة ديال هادشي هي بلي الجيش غادي يضعاف قدام القبائل لي ممكن تمرد ف أي لحظة. باش الحسن اللول يضمن ولاء هاد القبائل غادي يدير عدد من الرحالات ف ڭاع نواحي البلاد اهمها رحلة لي غادي دوز من فاس ل تافيلالت ل مراكش ل ݣلميم.

لحسن اللول غادي يعين موحا أوحمو الزياني قايد ف خنيفرة. موحا أوحمو غادي يولي من أهم المقاومين د الستعمار ف لقرن لعشرين.

ولادو

عيون لكلام 

زيادة 1836
ناس تزادو ف فاس
وفيات 1894
ناس د مراكش
سلطان مغريبي
ناس حكمو لمغريب
ناس توفاو ف مراكش
ناس د فاس
مقالات فيها مصدر و 3000 بايت